CELEX: 32007D0095
Language: lt
Date: 1169424000000
Title: 2007/95/EB: 2007 m. sausio 22 d. Tarybos sprendimas dėl pozicijos, kurios Bendrija turi laikytis Tarptautinėje kavos taryboje dėl 2001 m. Tarptautinio kavos susitarimo pratęsimo

14.2.2007   
            
            
               LT
            
            
               Europos Sąjungos oficialusis leidinys
            
            
               L 42/22
            
         
      TARYBOS SPRENDIMAS
   
   2007 m. sausio 22 d.
   dėl pozicijos, kurios Bendrija turi laikytis Tarptautinėje kavos taryboje dėl 2001 m. Tarptautinio kavos susitarimo pratęsimo
   (2007/95/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį, jį siejant su 300 straipsnio 2 dalimi,
   atsižvelgdama į Komisijos pasiūlymą,
   kadangi:
   
               (1)
            
            
               2001 m. rugsėjo 24 d. Tarybos sprendimu 2001/877/EB (1) Europos bendrijos vardu buvo sudarytas ir pasirašytas 2001 m. Tarptautinis kavos susitarimas.
            
         
               (2)
            
            
               Pagal 52 straipsnio 1 ir 2 dalies nuostatas, 2001 m. Tarptautinis kavos susitarimas galioja iki 2007 m. rugsėjo 30 d., jei nėra pratęsiamas Tarptautinės kavos tarybos sprendimu vienam ar daugiau laikotarpių, kartu neviršijančių šešerių metų.
            
         
               (3)
            
            
               To susitarimo pratęsimas atitinka Europos bendrijos interesus.
            
         
               (4)
            
            
               Turėtų būti nustatyta Europos bendrijos pozicija Tarptautinėje kavos taryboje,
            
         NUSPRENDĖ:
   Vienintelis straipsnis
   Europos bendrija Tarptautinėje kavos taryboje laikosi pozicijos balsuoti už 2001 m. Tarptautinio kavos susitarimo pratęsimą vienam ar daugiau laikotarpių, neviršijančių šešerių metų.
   
      Priimta Briuselyje, 2007 m. sausio 22 d.
      
         
            Tarybos vardu
         
         
            Pirmininkas
         
         F.-W. STEINMEIER
         
      
   
   
      (1)  OL L 326, 2001 12 11, p. 22.